Kviečiame studentus teikti papildomus prašymus socialinėms stipendijoms rudens semestrui gauti

Valstybinis studijų fondas nuo **gruodžio 2 d. iki gruodžio 10 d. (imtinai)** kviečia studentus teikti **papildomus** **prašymus socialinėms stipendijoms gauti**.

Prašymus studentai turi teikti per Fondo internetinį tinklapį [<http://vsf.lrv.lt/lt/>] prisijungus prie Stipendijų ir finansinės paramos studentams informacinės sistemos „PARAMA“ (IS „PARAMA“) ir elektroniniu būdu užpidyi nustatytos formos prašymą (*Socialinė stipendija SS 2019 m. rudens semestras\_papildomas\_gruodis*). Tik šiuo būdu užpildęs prašymą studentas gali pretenduoti į socialinę stipendiją.

Primename, kad socialinė stipendija studentams yra skiriama vienam studijų semestrui ir mokama kiekvieną mėnesį iki to semestro pabaigos, įskaitant to semestro sesiją ir atostogų laikotarpį, bet ne ilgiau kaip iki studijų pabaigos.

Studentas, kuris užpildo prašymą papildomo priėmimo metu, socialinė stipendija skiriama tik likusiam semestro laikotarpiui.

Daugiau informacijos apie socialines stipendijas: <http://www.vsf.lrv.lt/lt/studentams/soc-stipendijos>